Բերնհարդ Շլինկ

Բերնհարդ Շլինկ (, ), գերմանացի իրավաբան, գրող։ Ծնվել է Բիլֆելդում (Գերմանիա), հայրը գերմանացի էր, մայրը՝ շվեյցարացի, իսկ նա ընտանիքի չորրորդ՝ ամենափոքր երեխան էր։ Երկու տարեկանից մեծացել է Հայդելբերգում։ Սովորել է Արևմտյան Բեռլինի «Ազատ համալսարանի» իրավաբանության ֆակուլտետում և ավարտել այն 1968 թվականին։ Դասավանդել է իրավաբանություն Բոննի համալսարանում և Ֆրանկֆուրտ Մայնի Յոհան Վոլֆգանգ Գյոթեի համալսարանում, ապա՝ 1992 թվականից նաև Բեռլինի Հումբոլդտի համալսարանում։ Այժմ Շլինկը ապրում և ստեղծագործում է Նյու Յորքում և Բեռլինում։

Գրողի ստեղծագործական կարիերան սկսվել է մի քանի դետեկտիվ պատմվածքներից։ 1995 թվականին տպագրվում է «Ընթերցողը», որը շուտով դառնում է բեսթսելլեր Գերմանիայում, ԱՄՆ-ում և թարգմանվում 39 լեզուներով։ Թարգմանվել է նաև հայերեն և 2012 թվականին տպագրվել է «Զանգակ» հրատարակչության կողմից։

Ստեղծագործություններ 
 «Իրավունք, գինի, ապագա» (1988 թվական, էսսե, առաջին ստեղծագործություն)
 «Գորդյան հանգույց» (1988 թվ.)
 «Ընթերցողը» (1995 թվ.)
 «Աղջիկը մողեսի հետ» (1995 թվ.)
 «Սիրեկանը» (2000 թվ.)
 «Որդին» (2004 թվ.)
 «Քաղցր ոլոռ» (2004 թվ.)
 «Թլպատում» (2004 թվ.)
 «Դավաճանություն» (2004 թվ)
 «Կինը բենզալցակայանից» (2004 թվ.)
 «Վերադարձ» (2006 թվ.)
 «Ուրիշ տղամարդը» (պատմվածքների ժողովածու, 2006 թվ.)
 «Երեք օր» (2010 թվ.)
 «Զելբի արդարադատությունը» (2010 թվ.)
 «Զելբի խաբեությունը» (2010 թվ.)
 «Զելբի ներումը» (2011 թվ.)
 «Ամառային խաբկանքներ» (2012 թվ.)
 «Գորդյան հանգույց» (2013 թվ.)

Տես նաև 
 Ընթերցողը (ֆիլմ)
 «Ուրիշ տղամարդը» (ֆիլմ)

Ծանոթագրություններ

Արտաքին հղումներ 
 Բերնհարդ Շլինկը Զանգակ հրատարակչությունում

Գերմանացի իրավաբաններ
Գերմանացի գրողներ
Գերմանալեզու գրողներ
Գերմանացի վիպասաններ
Գերմանացի սցենարիստներ
Հայդելբերգի համալսարանի շրջանավարտներ
Գերմանացի բանաստեղծներ
Իրավաբանական գիտությունների դոկտորներ